ZAPISNIK

[bookmark: _Hlk79584113]40. sjednice Vijeća Mjesnog odbora „Petar Krešimir IV.“ održane 26. rujna 2024. u prostorijama Mjesnog odbora „Petar Krešimir IV.“ s početkom u 16,00 sati

Nazočni članovi Vijeća Mjesnog odbora „Petar Krešimir IV.“: Senada Kulašić, Robert Lokar, Hubert Loos i Tomislav Sladojević Šola. 

Nenazočni članovi Vijeća Mjesnog odbora „Petar Krešimir IV.“: Mirjana Mladineo


Predsjednica Vijeća predlaže sljedeći

DNEVNI RED:

1. [bookmark: _Hlk103322994][bookmark: _Hlk103258837]Odluka o izmjeni Poslovnika o radu Vijeća Mjesnog odbora „Petar Krešimir IV.“, donošenje
1. Plan potreba za aktivnostima, programima i projektima unapređenja kvalitete života građana, donošenje zaključka
1. Prijedlozi za spajanje mjesnih odbora, donošenje zaključka
1. Vremenska promjena odvoza smeća iz podzemnih spremnika
1. Razno

Vijeće, bez rasprave, jednoglasno prihvaća dnevni red.


[bookmark: _Hlk169346773]Ad. 1. Odluka o izmjeni Poslovnika o radu Vijeća Mjesnog odbora „Petar Krešimir IV.“, donošenje

Vijeće, bez rasprave, jednoglasno donosi sljedeću

ODLUKU
o izmjeni Poslovnika o radu Vijeća Mjesnog odbora „Petar Krešimir IV.“


Članak 1.

	U Poslovniku o radu Vijeća Mjesnog odbora „Petar Krešimir IV.“, donesenog na 23. sjednici, 26. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


OBRAZLOŽENJE 
Odluke o izmjeni Poslovnika o radu Vijeća Mjesnog odbora „Petar Krešimir IV.“
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada Vijeća, a osobito konstituiranje Vijeća, početak mandata i obnašanje dužnosti člana Vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku Vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora „Petar Krešimir IV.“ donijelo je, na 23. sjednici, 26. travnja 2023. Poslovnik o radu Vijeća Mjesnog odbora „Petar Krešimir IV.“, koji je objavljen dana 26. travnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora „Petar Krešimir IV.“, na način da je Vijeće Mjesnog odbora „Petar Krešimir IV.“ donijelo, na 40. sjednici dana 26. rujna 2024. Odluku o izmjeni Poslovnika o radu Vijeća Mjesnog odbora „Petar Krešimir IV.“.
Člankom 28. stavkom 2. Poslovnika propisano je da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.
Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora „Petar Krešimir IV.“ donijelo je na 40. sjednici 26. rujna 2024. Odluku o izmjeni Poslovnika o radu Vijeća Mjesnog odbora „Petar Krešimir IV.“, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.


Ad. 2. Plan potreba za aktivnostima, programima i projektima unapređenja kvalitete života građana, donošenje zaključka

Vijeće, bez rasprave, jednoglasno donosi sljedeći

ZAKLJUČAK
 o Planu potreba za aktivnostima, programima i projektima unapređenja kvalitete života građana 

1. Vijeće Mjesnog odbor „Petar Krešimir IV.“ donosi Plan potreba za aktivnostima, programima i projektima unapređenja kvalitete života građana.

2. Vijeće Mjesnog odbora „Petar Krešimir IV.“ predlaže da se iz Proračuna Grada Zagreba za 2025. osigura iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 3. Prijedlozi za spajanje mjesnih odbora, donošenje zaključka

Vijeće, bez rasprave, jednoglasno donosi sljedeći

ZAKLJUČAK
[bookmark: _Hlk24016968]o inicijativi za postupkom izmjene područja i naziva Mjesnog odbora „Petar Krešimir IV.“


1. Vijeće Mjesnog odbora „Petar Krešimir IV.“ je raspravljalo o inicijativi za postupkom izmjene područja i naziva Mjesnog odbora.

2. Predlaže se spajanje Mjesnog odbora s Mjesnim odborom „Kralj Zvonimir“, u cijelosti – bez dodatnih izmjena granica, sa sjedištem na adresi: Zvonimirova 48. Predlaže se da novi Mjesni odbor nosi naziv „Mjesni odbor „Kralj Zvonimir““.

3. Ovaj Zaključak dostavlja se Vijeću Gradske četvrti Donji grad na nadležno postupanje.


Ad. 4. Vremenska promjena odvoza smeća iz podzemnih spremnika

Vijeće, bez rasprave, jednoglasno donosi sljedeći

ZAKLJUČAK

o vremenskoj promjeni odvoza smeća iz podzemnih spremnika na području Mjesnog odbora „Petar Krešimir IV.“

1. Vijeće Mjesnog odbora „Petar Krešimir IV.“ traži vremensku promjenu odvoza smeća iz podzemnih spremnika na području Mjesnog odbora „Petar Krešimir IV.“ na način da se smeće iz podzemnih spremnika odvozi u periodu od 19,00 do 21,00 sat.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad. 5. Razno

Vijeće traži povratnu informaciju o uklanjanju parkirnih mjesta u parku na raskrižju ul. Kneza Branimira i av. Marina Držića kod Poliklinike Helena, a koja su ujedno i na zelenoj površini.

Sjednica je završila u 16,25 sati

Zapisničarka: Senada Kulašić


KLASA: 024-08/24-003/1980
URBROJ: 251-13-11-1/008-24-2

Zagreb, 26. rujna 2024.

Predsjednica Vijeća Mjesnog odbora
„Petar Krešimir IV.“

[bookmark: _GoBack]Senada Kulašić, v.r.





	Izvješće o glasanju na 40. sjednici, 26.09.2024.

